એક કામથી મને સંતોષ નથી મળતો, પરંતુ કોઈ કામ કરવાની ઇચ્છા થાય તો હું તેમાં પીછેહઠ નથી કરતો. નિર્દેશનમાં સારું ચાલતું હોય તો અન્ય કામ ન કરવું જોઈએ તેમ હું નથી વિચારતો. દિલથી કોઈ કામ કરવાની ઇચ્છા થાય તો પછી તે માટે મને કોઈ રોકી શકતું નથી. આ બાબતે હું ખૂબ જ જિદ્દી છું. ‘રંગ દે બસંતી’માં મને રોલ મળી રહ્યો હતો, પરંતુ હું તે કરવા તૈયાર નહોતો. ‘ભાગ મિલ્ખા ભાગ’ માટે મને ઓફર થઈ ત્યારે હું કોઈ પણ ભોગે તે કરવા તૈયાર થયો હતો. દિલથી ઇચ્છા ન થાય ત્યાં સુધી હું કામ નથી કરતો.